การพัฒนาหลักสูตรฝึกอบรม เรื่อง การจัดทำแผนการเรียนรู้เชิงรุก สำหรับนักศึกษาวิชาชีพครู
Development of training course on proactive lesson plans for student teachers
ศศิกานต์ สุทธินันทรัตน์
การพัฒนาหลักสูตร
การจัดทำแผนการเรียนรู้เชิงรุก
การวิจัยนี้เป็นการวิจัยการพัฒนาหลักสูตรฝึกอบรม เรื่อง การจัดทำแผนการเรียนรู้เชิงรุกสำหรับนักศึกษาวิชาชีพครู โดยมีวัตถุประสงค์ 1) เพื่อพัฒนาหลักสูตรฝึกอบรม เรื่อง การจัดทำแผนการเรียนรู้เชิงรุก สำหรับนักศึกษาวิชาชีพครู2) เพื่อศึกษาความสามารถในการจัดทำแผนการจัดการเรียนรู้เชิงรุกของหลักสูตรฝึกอบรม 3) เพื่อประเมินความพึงพอใจของผู้เข้ารับการฝึกอบรมเรื่อง การจัดทำแผนการเรียนรู้เชิงรุก สำหรับนักศึกษาวิชาชีพครูกลุ่มตัวอย่าง ได้แก่ นักศึกษาวิชาชีพครูชั้นปีที่ 2 ที่ลงทะเบียนรายวิชาการวัดและประเมินผลการเรียนรู้ ประจำภาคเรียนที่ 1 ปีการศึกษา 2566 หมู่เรียนที่ 2 จำนวน 29 คน ซึ่งได้มาจากการสุ่มกลุ่มตัวอย่างแบบแบ่งกลุ่ม เครื่องมือการวิจัย ประกอบด้วย 1) หลักสูตรการจัดทำแผนการจัดการเรียนรู้เชิงรุก 2) แบบทดสอบวัดความรู้ 3) แบบประเมินทักษะการเขียนแผนการจัดการเรียนรู้ และ 4) แบบประเมินความพึงพอใจที่มี ต่อหลักสูตรฝึกอบรม สถิติที่ใช้ในการวิจัย ได้แก่ ร้อยละ ค่าเฉลี่ย ส่วนเบี่ยงเบนมาตรฐาน และการเปรียบเทียบด้วยการทดสอบค่าที ผลการวิจัย พบว่า 1.ความเหมาะสมของหลักสูตร เรื่อง การจัดทำแผนการเรียนรู้เชิงรุก สำหรับนักศึกษาวิชาชีพครู อยู่ในระดับเหมาะสมมากที่สุด และความสอดคล้องของหลักสูตร เรื่อง การจัดทำแผนการ เรียนรู้เชิงรุก สำหรับนักศึกษาวิชาชีพครู มีความสอดคล้องในทุกประเด็น 2.ผลการศึกษาความสามารถในด้านความรู้เกี่ยวกับการจัดทำแผนการเรียรู้เชิงรุก หลังเข้ารับการอบรมด้วยหลักสูตรฝึกอบรมเรื่อง การจัดทำแผนการเรียนรู้เชิงรุก สำหรับนักศึกษาวิชาชีพครู สูงกว่าก่อนเข้ารับการอบรม อย่างมีนัยสำคัญทางสถิติที่ .05 และมีทักษะการเขียนแผนการจัดการ เรียนรู้เชิงรุกสูงกว่าเกณฑ์ร้อยละ 75 ในทุกประเด็น 3.ผลการประเมินความพึงพอใจที่มีต่อหลักสูตรฝึกอบรมเรื่อง การจัดทำแผนการเรียนรู้เชิงรุก สำหรับนักศึกษาวิชาชีพครู อยู่ในระดับมากที่สุด คำสำคัญ : การพัฒนาหลักสูตรฝึกอบรม การจัดทำแผนการเรียนรู้ การจัดการเรียนรู้เชิงรุก
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
หลักสูตรและการสอน